
Ministru kabineta rīkojums Nr. 629
Rīgā 2025. gada 30. septembrī (prot. Nr. 40 19. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt 1 930 895 euro, lai no 2025. gada 1. septembra nodrošinātu atbalsta personāla darba samaksu finansēšanas modeļa "Programma skolā" pakāpeniskai īstenošanai, tai skaitā:
· 1.1. 62. resoram "Mērķdotācijas pašvaldībām" – 1 482 117 euro;
· 1.2. Izglītības un zinātnes ministrijai – 448 778 euro.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas palielinājumu no valsts budžeta programmas 02.00.00 "Līdzekļi neparedzētiem gadījumiem" atbilstoši šā rīkojuma 1. punktam.

